આજે ભગવાન જગન્નાથની 139મી રથયાત્રાને લઈને અમદાવાદ સહિતનાં શહેરોમાં ભક્તોમાં અનેરો ઉમંગ જોવા મળી રહ્યો છે. ત્યારે અમદાવાદનાં સ્થિત જગન્નાથ મંદિર ખાતે વહેલી સવારે ભાજપા અધ્યક્ષ અમિત શાહ મંગળા આરતીમાં હાજર રહ્યાં હતા. મંગળા આરતી બાદ અમિત શાહે નીજ મંદિરમાં ઉપસ્થિત સેંકડો ભક્તોનું અભિવાદન કર્યું હતું. મંગળા આરતીમાં ધારાસભ્ય ભૂષણ ભટ્ટ અને ગૌતમ શાહ પણ હાજર રહ્યાં હતા. રથયાત્રા અને સવારની મંગળા આરતીમાં ભક્તોની ભીડ જોતા પોલીસનો ચુસ્ત બંદોબસ્ત મંદિરમાં ગોઠવાયો છે.